หน่วยงานด้านอินเตอร์เน็ตของจีน เสนอร่างกฎหมายเรื่องการใช้งานสมาร์ทโฟนและอุปกรณ์อิเล็กทรอนิกส์ สำหรับเด็กอายุต่ำกว่ากี่ปี
A. 2 ปี
B. 16 ปี
C. 8 ปี
D. 18 ปี
คำตอบที่ถูกต้องคือ D.  เพราะว่า หน่วยงานด้านอินเตอร์เน็ตของจีน เสนอร่างกฎหมายเรื่องการใช้งานสมาร์ทโฟนและอุปกรณ์อิเล็กทรอนิกส์ สำหรับเด็กอายุต่ำกว่า 18 ปี โดยต้องการให้มีโหมดสำหรับผู้เยาว์ (Minor Mode) เพื่อจำกัดการใช้งานไม่เกินวันละ 2 ชั่วโมง และห้ามไม่ให้ใช้งานได้ในช่วง 22.00 – 06.00 น.

โดยร่างกฎหมายฉบับนี้ จะอนุญาตให้เด็กอายุ 16-18 ปีใช้สมาร์ทโฟนไม่เกิน 2 ชั่วโมงต่อวัน และลดลงมาเหลือ 1 ชั่วโมงสำหรับเด็กอายุ 8-16 ปี ขณะที่เด็กอายุต่ำกว่า 8 ปี จะให้ใช้ได้ 40 นาที

ร่างกฎหมายดังกล่าว กำลังอยู่ในระหว่างการเปิดรับฟังความคิดเห็นจากประชาชน ไปจนถึง 2 ก.ย. 2023 แต่หลังจากมีรายงานเรื่องนี้ออกมา ก็ทำให้หุ้นบริษัทเทคโนโลยีของจีนราคาร่วงไปตามๆ กัน

เมื่อเดือน ส.ค. 2021 ทางการจีนเคยออกกฎในการจำกัดเวลาการเล่นเกมออนไลน์ของเด็กให้อยู่ที่ไม่เกิน 3 ชั่วโมงต่อสัปดาห์มาแล้ว และออกรายงานอ้างว่าสามารถขจัดปัญหาเด็กติดเกมได้เมื่อปลายปี 2022

สำหรับประเทศจีนนั้น ถือเป็นหนึ่งในประเทศที่มีการควบคุมการใช้อินเตอร์เน็ตเข้มงวดที่สุดในโลก ทั้งการปิดกั้นไม่ให้ใช้โซเชียลมีเดียและบริการต่างๆ ของฝั่งตะวันตก อีกทั้งยังพร้อมที่จะเซ็นเซอร์เนื้อหาต่างๆ ที่ทางการมองว่าอาจเป็นภัยต่อความมั่นคงอยู่บ่อยครั้ง
ข่าวสารทั่วไป สถิติต่างๆ